Ole-Jørgen Skog

Ole-Jørgen Skog (født 12. mars 1946 i Halden, død 2. oktober 2006) var en norsk sosiolog særlig kjent sin bruk av rasjonalitets- og nettverksteorier i sin forskning på alkoholkonsum og rusmiddelmisbruk. 

Han tok hovedfag i pedagogikk i 1973Ole-Jørgen Skog Gjetting på objektive tester: en komparativ analyse av forskjellige skåre- og instruksjonsmetoder med hensyn på presisjon Hovedoppgave i pedagogikk - Universitetet i Oslo, 1973 og dr.philos-grad på en avhandling om alkoholkonsumets fordeling i norsk befolkning og mekanismer som genererer fordelingen av alkoholkonsum.Ole-Jørgen Skog Modeller for drikkeatferd : bidrag til en teori om alkoholkonsumets fordeling i befolkningen og de prosesser som regulerer fordelingsmønsteret  Dr.avh. Universitetet i Oslo. ISBN 82-7171-034-6 Han arbeidet i en årrekke ved Statens institutt for rusmiddelforskning (SIRUS, før 2001 SIFA) og var leder av forskningsinstituttet fra 1988 til 1994. Han ble professor i sosiologi ved Universitetet i Oslo i 1995 hadde stillingen til sin død i 2006. 

Skog hevdet at alkoholproblemer var forankret i drikkemønsteret blant folk flest, og at det var en glidende overgang mellom vanlig konsum og problematisk konsum (alkoholisme).Willy Pedersens omtale av The collectivity of drinking cultures  s.10 i Sosiolognytt 1/2011 Han sammenlignet forbruk i befolkningsnettverk med kulturer med høyt og lavt forbruk, og å holde opp reduksjon av problemer med alkohol hos et stort antall moderate forbrukere mot potensielle fordeler av skadereduksjon hos et lite antall storforbrukere.Minnetale over professor dr.philos. Ole Jørgen Skog av Stein Bråten 13. september 2007 

Hans artikkel The collectivity of drinking cultures:  A theory of the distribution of alcohol consumption fra 1985 ble i 2011 kåret til et av 25 viktigste bidrag til norsk sosiologi i Norsk sosiologisk kanon. Han ble i 2007 posthumt tildelt Norsk sosiologforenings hederspris for sitt arbeid. 

 Referanser  

 Eksterne lenker  

Kategori:Norske sosiologer
Kategori:Fødsler i 1946
Kategori:Dødsfall i 2006